1:Dərɓaga aska, nulak maslayɗe poɗo tahəŋ ziw ziw aka təkzləm dələv poɗo gəni, tahəŋ wərmanən səmnya naka təkzləm dələv poɗo gəni, vi səmnya adaɓla aka dələv ɓa, ko a pe'e ɓa, ko aka wəlaŋga zemvin awandi pak adaɓla ɓa.
2:Nulak maslay maɓɓan dazan səmba pay nampum, də tampoŋ na Maŋgəlva məs madaran avani ahayək də wəlan dayadaya sit maslayɗe poɗo məs məpsit sembe nawzəm gən saha na dəlva də pe'e.
3:Kədawray gənən dələv də pe'e gəm wəleŋɗe tagay ɓa, say an məɗɗak tampoŋ amirbizit məɗɗaŋ wəza na Maŋgəlva namə.
4:Maŋgəlva arban suwik wəŋɗa net ɗii məgəɗ sit tampoŋ vani: Tahəŋ uzine səkat də uzine kaklaw poɗo kiyit poɗo suweleŋgit ɗii na Israyel.
5:Daga səza zev Zuda uzine klaw kiyit sula, məɗɗa tampoŋ amirbisti, zev Ruben uzine klaw kiyit sula məɗɗa tampoŋ amirbisti, zev Gada uzine klaw kiyit sula məgəɗsiti.
6:Zev Aser uzine klaw kiyit sula məgəɗsiti, zev Neftalim uzine klaw kiyit sula məgəɗsiti, zev Manasse uzine klaw kiyit sula məgəɗsiti,
7:zev Simeyoŋ uzine klaw kiyit sula məgəɗsiti, zev Lewi uzine klaw kiyit sula məgəɗsiti, zev Issakar uzine klaw kiyit sula məgəɗsiti,
8:zev Zabulon uzine klaw kiyit sula məgəɗsiti, zev Zozef uzine klaw kiyit sula məgəɗsiti, zev Benyamin uzine klaw kiyit sula məgəɗsiti.
9:Ɗərɓaga aska, nəziyək harawa, nulek ɗii diiɗa ɗəf tay naw ɓap wəŋɗet ɓa, ɗii net daga səmba dələv pakə, səza ma əlfa pakə, dit ɗii pakə, də ma temtem pakə, aziweŋgək aba mazaŋga na məlĩya gəm aba botol na Maŋgəlva, aguloŋguk lukutɗe baberɗe, dəva gugozlo aveti.
10:Anzlaŋgək vamvəl dayadaya, adəv vamvəl nan tahəŋ wənahaŋ na: Wəkoh nam səza Maŋgəlva nam ade, məs dəsan aka mazaŋga na məlĩya gəm botol nani.
11:Maslayɗe pak aziweŋgək tuwəɗ ki mazaŋga na məlĩya, dit ɗii gugiriɗe gəm zigeɗ maderet poɗo, asbraŋgək aba mazaŋga na məlĩya fuŋ, azuliyaŋ sənənka,
12:yaŋ adawnahaŋ na: Amin, zəzay də gakdaka, də wəsəna də wəɗɗa soko, də wəɗi kiyən də sembe, də gurom pak na Maŋgəlva nami pay pakə ha faɗə. Amin.
13:Ɗəf taka suweleŋgit ɗii gugiriɗ neki, assohowəka: Mədəŋgaŋ də lukutɗe baberɗe azetiŋ di? Ya səŋga azoŋ di?
14:Nəpsən na: Ɗəfdaya nawa nisin ɓa, say is kisine. Apsuna, ndəɗaŋgəŋ ɗii məs də gulyoŋ sədəv bonoy metiŋgin məs dəskoɓən lukutɗe neti, aɗɗenin lukutɗe net baberɗe dit mbel na botol na Maŋgəlva.
15:Vini asoŋ aba mazaŋga na məlĩ na Maŋgəlva, tahəŋ wəɗɗaŋ sənən wəza kapay də dəfəɗ pak adəv gəla metiŋ naw zuliya* nani. Ɗəf məs dəsan aka mazaŋga na məlĩ dədawget sən kiyən.
16:May adena ɗaah ɓa, meme adenin na ɗaah ɓa pakə.
17:Vi botol na Maŋgəlva məs dəsan aka walaŋ mazaŋga na məlĩ wateɗe, wake amet iŋkile məzimaŋ na zeŋgille, Maŋgəlva bo wapaysit sin sireti.